CELEX: 62015CN0279
Language: el
Date: 2015-06-10 00:00:00
Title: Υπόθεση C-279/15 P: Αναίρεση που άσκησαν στις 10 Ιουνίου 2015 ο Alexandre Borde και η Carbonium κατά της διατάξεως που εξέδωσε το Γενικό Δικαστήριο (τρίτο τμήμα) στις 25 Μαρτίου 2015 στην υπόθεση T-314/14, Borde και Carbonium κατά Επιτροπής

7.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/28
            
         Αναίρεση που άσκησαν στις 10 Ιουνίου 2015 ο Alexandre Borde και η Carbonium κατά της διατάξεως που εξέδωσε το Γενικό Δικαστήριο (τρίτο τμήμα) στις 25 Μαρτίου 2015 στην υπόθεση T-314/14, Borde και Carbonium κατά Επιτροπής
   (Υπόθεση C-279/15 P)
   (2015/C 294/35)
   Γλώσσα διαδικασίας: η αγγλική
   
      Διάδικοι
   
   
      Αναιρεσείοντες: Alexandre Borde και Carbonium SAS (εκπρόσωπος: A.B.H. Herzberg, Rechtsanwalt)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Οι αναιρεσείοντες ζητούν από το Δικαστήριο:
   
               —
            
            
               να αναιρέσει τη διάταξη του Γενικού Δικαστηρίου της 25ης Μαρτίου 2015, με την οποία το Γενικό Δικαστήριο:
               
                           α)
                        
                        
                           απορρίπτει τις προσφυγές ως απαράδεκτες· και
                        
                     
                           β)
                        
                        
                           καταδικάζει τους προσφεύγοντες (νυν αναιρεσείοντες) στα δικαστικά τους έξοδα και στα έξοδα της Επιτροπής.
                        
                     
         
               —
            
            
               να κρίνει παραδεκτή την προσφυγή των αναιρεσειόντων·
               και
               
                           α)
                        
                        
                           να αποφανθεί αμετακλήτως επί της διαφοράς·
                           ή, επικουρικώς
                        
                     
                           β)
                        
                        
                           να αναπέμψει την υπόθεση ενώπιον του Γενικού Δικαστηρίου προκειμένου αυτό να κρίνει επί της ουσίας·
                        
                     
         
               —
            
            
               Επικουρικώς: να αναπέμψει την υπόθεση ενώπιον του Γενικού Δικαστηρίου προκειμένου αυτό να κρίνει το ζήτημα του παραδεκτού μαζί με την ουσία της υποθέσεως και να αποφανθεί αναλόγως·
            
         
               —
            
            
               Να καταδικάσει την Επιτροπή στα δικαστικά έξοδα σύμφωνα με το άρθρο 184, παράγραφος 1, του Κανονισμού Διαδικασίας του Δικαστηρίου.
            
         
      Λόγοι αναιρέσεως και κύρια επιχειρήματα
   
   Οι αναιρεσείοντες υποστηρίζουν ότι η απόρριψη της προσφυγής τους ακυρώσεως ήταν παράνομη διότι (i) το Γενικό Δικαστήριο προέβη σε ανακριβείς και διαστρεβλωμένες διαπιστώσεις ως προς τα πραγματικά περιστατικά, προσβάλλοντας κατ’ αυτόν τον τρόπο το δικαίωμα ακροάσεως των αναιρεσειόντων· (ii) στο πλαίσιο της εφαρμογής του άρθρου 263, παράγραφος 4, ΣΛΕΕ, το Γενικό Δικαστήριο κακώς περιόρισε τις δεκτικές προσφυγής πράξεις στις πράξεις που προβλέπονται από το άρθρο 288 ΣΛΕΕ· (iii) το Γενικό Δικαστήριο κακώς διαπίστωσε ότι τα προσβαλλόμενα μέτρα δεν συνιστούν αποφάσεις βάσει του άρθρου 288, παράγραφος 4, ΣΛΕΕ· (iv) στο πλαίσιο της εφαρμογής του άρθρου 263, παράγραφος 4, ΣΛΕΕ, το Γενικό Δικαστήριο κακώς έκρινε ότι είχε καθοριστική σημασία το αν η προσβαλλόμενη πράξη «μπορεί να διαχωρισθεί από το συμβατικό πλαίσιο» και δεν έλαβε υπόψη άλλους κρίσιμους παράγοντες· (v) στο πλαίσιο της εφαρμογής του άρθρου 263, παράγραφος 4, ΣΛΕΕ, το Γενικό Δικαστήριο κακώς εφάρμοσε κριτήρια που έχουν διαμορφωθεί σχετικά με υποθέσεις μεταξύ δύο αντιδικουσών πλευρών σε υπόθεση στην οποία υπάρχουν τρεις αντιδικούσες πλευρές· (vi) το Γενικό Δικαστήριο αγνόησε το δικαίωμα των αναιρεσειόντων σε πραγματική ένδικη προσφυγή, όπως το δικαίωμα αυτό προστατεύεται από την Ευρωπαϊκή Σύμβαση των Δικαιωμάτων του Ανθρώπου και τον Χάρτη των Θεμελιωδών Δικαιωμάτων.